**Պետսոնն ու Ֆինդուսը. աշխարհի լավագույն Սուրբ Ծնունդը** (գերմ.՝ Pettersson und Findus - Das schönste Weihnachten überhaupt; Pettson and Findus: The Best Christmas Ever), հայտնի է նաև «Պետսոնն ու Ֆինդուսը 2» անվանումով, գերմանական գեղարվեստական մանկական ֆիլմ, որը նկարահանել է կինոռեժիսոր Ալի Սամադի Ահադին 2016 թվականին, ըստ շվեդ գրող Սվեն Նուրդկվիստի` Պերսոնի և Ֆինդուսի մասին պատմվածքի։ Ֆիլմը նկարահանվել է խաղարկային կինոյի և եռաչափ անիմացիայի տեխնիկայով և դարձել հերոսների մասին պատմող կինոեռագրության առաջին մասի՝ «Պետսոնը և Ֆինդուսը․ փոքրիկ տանջողը և մեծ ընկերությունը» ֆիլմի շարունակությունը։

Սյուժե
------

Պետսոնը խոստանում է Ֆինդուսին աշխարհի լավագույն Սուրբ ծնունդը, սակայն գործընթացի պատրաստման ընթացքում խնդիրներ են առաջանում։ Սկզբում նրանք ուզում են գնալ անտառ` եղևնի կտրելու, բայց նրանց խանգարում է ուժեղ բուքն ու բորանը։ Հաջորդ օրը Պետսոնը և Ֆինդուսը գնում են անտառ, բայց այն բանից հետո, երբ Պետսոնը ուզում է կտրել ծառի ճյուղերը, նա ընկնում է սահնակի վրա, և սահնակը նրան գցում է սարից, և նա ընկնում է ձնաթմբի մեջ և ուժեղ վնասում է ոտքը։ Պետսոնը և Ֆինդուսը վերադառնում են տուն, բայց Պետսոնը չի կարողանում քայլել։ Ֆինդուսը փորձում է օգնել նրան և լվանում է հատակը։ Սակայն դրանից հետո արդեն նրանք ոչ կարող էին գնալ եղևնի կտրելու, ոչ էլ` խանութ ուտելիքներ գնելու։ 

Այդ ժամանակ Գուստավսոնն իր շան հետ փորձում է բռնել անտառի արհեստական լճակում ապրող գետածածանին, իսկ Բեդան մոտենում է մեկ նրան, մեկ Պետսոնին, պարզելու համար` արդյոք ամեն ինչ կարգին է, թե ոչ։ Թե՛ Բեդային, թե՛ Գուստավսոնին այցելում են երեխաները` Սուրբ Ծնունդը նշելու համար։ Նախ Բեդան, իսկ հետո նաև Գուստավսոնը հարցնում են Պետսոնին, արդյո՞ք նրան որևէ բան պետք չի և արդյո՞ք նա չի ուզում միասին նշել Սուրբ Ծնունդը, Բայց Պետսոնը միշտ մերժում է` ասելով, որ ինքը և Ֆինդուսը ոչնչի կարիք չունեն։

Գալիս է Սուրբ ծնունդի նախօրեն։ Պետսոնը և Ֆինդուսը նայում են տոնածառին, որը պատրաստել են ձեռքի տակ ընկած նյութերով, մի քանի ձու են եփում և կտրում են վերջին գազարը։ Պետսոնը Ֆինդուսին նոր դահուկներ է նվիրում, որն իր ձեռքով է պատրաստել, իսկ Ֆինդուսը Պետսոնին նվիրում է պատառաքաղներից իր ձեռքով պատրաստած քորիչ։ Եվ հանկարծ նրանց են հյուր գալիս Բեդան և Գուստովսոնն` իրենց ընտանիքներով։ Նրանք բերում են ուտելիք և նվերներ։ Բոլորն ուրախանում են, երգում են և նստում մի սեղանի շուրջ, որպեսզի տոնը դիմավորեն ընկերների հետ միասին։

Դերերում
--------

* Շտեֆան Կուրտ՝ Պետսոն
* Մարիաննա Զյոգեբրեխ՝ Բեդա Անդերսոն
* Մաքս Խերբրեխտեր՝ Գուստավսոն
* Ռոքսանա Սամադի՝ Ֆինդուս (ձայնը)

Մրցանակներ
----------

2017 թվական` «Մետրոպոլիս» մրցանակ (Deutscher Regiepreis Metropolis) լավագույն մանկապատանեկան ֆիլմի համար, ռեժիսոր` Ալի Սամադի Ախադի։

Շարունակություն
---------------

2018 թվականի աշնանը թողարկվել է եռագրության երրորդ և վերջին մասը` «Պետսոնը և Ֆինդուսը․ Ֆինդուսի տեղափոխումը» (գերմ.՝ Pettersson und Findus - Findus zieht um) վերնագրով։

Ծանոթագրություններ
------------------

1. 1 2 3 4 5 6 7 8 9 10 11 12 13 14  filmportal.de — 2005.
2. ↑  Online-Filmdatenbank (գերմ.)
3. 1 2  Ֆիլմերի շվեդական շտեմարան (շվեդերեն) — Svenska Filminstitutet.
4. ↑  LUMIERE — 2000.
5. ↑  Internet Movie Database — 1990.
6. ↑  Pettersson und Findus - Das schönste Weihnachten überhaupt - Tradewind Pictures
7. ↑  "Professional Production - Technologie und Medienrealisation in Film und Video | Deutscher Regiepreis METROPOLIS 2017". Արխիվացված է the original 2019 թ․ դեկտեմբերի 7-ին. Retrieved 2019 թ․ դեկտեմբերի 10.

Արտաքին հղումներ
----------------

* Տեղեկություններ ֆիլմի մասին Tradewind Pictures ընկերության կայքում (գերմ.)
* Տեղեկատվություն ֆիլմի` «Հոկտեմբեր» կինոթատրոնի վարձույթի մասին Archived 2019-12-07 at the Wayback Machine.
* Ֆիլմի մասին Film.ru կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Filmportal · Internet Movie Database |

 |